Suwjarǵan kóli

Suwjarǵan kóli - Qaraqalpaqstan Respublikası Tórtkúl rayonındaǵı kól. Qum dızbekleri arasında jaylasqan. Uzınlıǵı 6–7 km, eni 200–700 m. Bir-biri menen tutas bir neshe kólden ibarat. Suwjarǵan kóline Paxta arna kanalınıń oń tarmaǵı — Suwjarǵan kanalınıń suwı quyıladı. Vegetatsiya dáwirinde maydanı (ásirese, suw kem bolǵan jıllarda) júdá hám kishireyip qaladı. Kóldiń Ortasha shuqırlıǵı1,5 m, ayırım jerlerde 5–6 m. Suwı tınıq,bir bóleginde ishewge jaraqlı bolsa, birpara bólimlerinde shor. Qıs aylarında kóp bólegi qurǵaqlıqta aylanıp qaladı. Kóldiń túbi, tiykarınan, qumlı, birpara jerlerinde sarı, kógildir, qara ılaylardan ibarat. Suwjarǵan kólinde qamıs hám qoǵa, átirapındaǵı qumlıqlarda jıńǵıl, jantaq, cherkez hám efemerler ósedi. Suwjarǵan kólinde túrli balıqlar jasaydı.

Kategoriya:Qaraqalpaqstan
Kategoriya:Ózbekstan geografiyası
Kategoriya:Kóller